Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 724

(1) Az e szerződés hatálybalépésétől számított hat évig valamennyi tagállam fenntarthatja a többi tagállammal és a harmadik országokkal szemben a Brüsszeli Nómenklatúra szerinti 27.09, 27.10, 27.11, 27.12, és az ex 27.13 vtsz-ok alá tartozó árukra (paraffinviasz, mikrokristályos viasz, paraffingács és préselt paraffinviasz) 1957. január 1-jén vagy, ha ez utóbbi az alacsonyabb, az e szerződés hatálybalépésekor alkalmazott vámokat és azokkal egyenértékű díjakat. A kőolajra alkalmazott vámtétel fenntartása azonban nem eredményezheti a kőolaj, illetve a fenti származékok vámtételei között 1957. január 1-jén fennálló különbség több mint 5%-os növekedését. Amennyiben ilyen különbség nem áll fenn, a később bevezetésre kerülő különbség egyetlen esetben sem haladhatja meg a 27.09 vtsz. alá tartozó termékekre 1957. január 1-jén alkalmazott vámtétel 5%-át. Amennyiben ezen időszak vége előtt a 27.09 vtsz. alá tartozó áruk tekintetében a vámok vagy azokkal azonos hatású díjak csökkentésére kerül sor, a fent említett egyéb termékekre kivetett vámokat és azokkal azonos hatású díjakat ennek megfelelően csökkenteni kell. Ezen időszak végetértekor az előző albekezdés szerint fenntartott vámokat a többi tagállam vonatkozásában teljes mértékben meg kell szüntetni. Ugyanezen időponttól a harmadik országokra a közös vámtarifát kell alkalmazni.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes